钦定古今图书集成/明伦汇编/交谊典/第014卷 > 《赠卫八处士》前人
## 钦定古今图书集成/明伦汇编/交谊典/第014卷 > 《赠卫八处士》前人

“人生不相见，动如参与商。”今夕复何夕，共此灯烛光。
少壮能几时，鬓发各已苍。访旧半为鬼，惊呼热中肠。
焉知二十载，重上君子堂。昔别君未婚，儿女忽成行。
怡然敬父执，问我来何方。问答未及已，儿女罗酒浆。
夜雨剪春韭，新炊间《黄粱》。主称会面难，一举累十觞。
十觞亦不醉，感子故意长。明日隔山岳，世事两茫茫。